Taalgebruik: grootte of grote?Argieffoto (Foto: Suné van Heerden) Die Afrikaans vir size is grootte. Die selfstandige naamwoord grote beteken “die groot een”. ŉ Skoen van dié grootte of net so ŉ groot skoen [NIE: dié dieselfde grootte skoen] ŉ Standbeeld is lewensgroot of van lewensgrootte [NIE: ŉ lewensgrootte standbeeld] asook ŉ koningsgroot bed of ŉ bed van koningsgrootte grootte 1 afmetings; omvang; uitgebreidheid: die grootte van ŉ huis/plaas/stad; Watter grootte rok/hemp/skoen dra jy? 2 [geen meervoud] toestand/hoedanigheid van meer as die normale of gewone afmetings/omvang/uitgestrektheid te besit: ŉ stoeier/kantoorgebou/dam wat indrukwekkend is vanweë sy grootte; toeneem in grootte en belangrikheid grote 1 iets wat groot afmetings het: Ek sal die klein stukkie eet; neem jy die grote; Die grote het weggekom, sê die vissermanne altyd 2 volgroeide mens/dier: Die grotes en die kleintjies moet geskei word 3 belangrike persoon: Alexander die Grote Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R425-00* * Prys onderhewig aan verandering